9. ja 10. oktoobril toimus Tartus Interreg Baltic Sea Region projekti „Bioloogilistel ressurssidel põhinevate väärtusahelate potentsiaali kasutamine“ (BalticBiomass4Value) töökoosolek.
#000001
Töökoosoleku eesmärk oli tutvuda projekti partnerite (17 organisatsiooni 8-st Läänemere riigist) poolt välja pakutud ärimudelitega biomassi väärindamise kohta ja kokku leppida edasiseks tööks nende ärimudeltite raamistik ning metoodika. Kokku esitati ligi 30 näidet erinevatest ärimudelitest, millest suurem osa hõlmasid põllumajandusliku päritoluga biomassi kasutamist ja biogaasi tootmist. Projekti ühe tulemusena valmib 12 ärimudeli analüüs erinevate tootmislahenduste kohta, mille eesmärgiks on olla ettevõtetele abiks oma tegevuse planeerimisel biomassi paremaks kasutamiseks.
#000002
Kohtumise raames külastati ka Koksveres asuvat osaühingut Biometaan ja Mangeni PM OÜ piimafarmi. Ettevõtet tutvustas Biometaan OÜ juhatuse liige Ahto Oja, kes andis ülevaate Eesti biometaani tootmisest ja tuleviku perspektiividest. Praegu töötab Eestis kokku 16 biogaasi- ja 2 biometaanijaama, millest põllumajanduslikke sisendeid kasutab 5 ettevõtet.
#000003
Biometaan OÜ-s toodetakse aastas kuni 1,5 mln Nm3 biometaani ning toorainena kasutatakse Mangeni ja Õnne Piimakarjatalu OÜ farmide läga, silo ja sõnnikut. Aastas kasutatakse kokku 91 000 tonni läga, 5000 tonni sõnnikut ja 1000–5000 tonni silo. Biometaani tootmisprotsessis jääb üle digestaat, mida saab kasutada väetisena. Digestaadi eeliseks võrreldes sõnnikuga on see, et sellel ei ole ebameeldivat lõhna ning see ei sisalda idanemisvõimelisi umbrohuseemneid. Samas analüüside tulemused näitavad, et digestaadi toitainete sisaldus on samaväärne sõnnikuga (st toitainete sisaldus ei vähene).
#000005
Praegu kasutatakse Eesti transpordisektoris ligi 6 mln Nm3 biometaani. Üle Eesti on võimalik metaani tankida 16-st erinevast tanklast ning lisaks on plaanis rajada veel 6 tanklat. Biometaan OÜ-s toodetud biometaani saab tankida ka biometaanijaama kõrvale rajatud avalikust tanklast.
#000006
Eesti taimekasvatajad said eelmisel aastal...
#000012
Grüne Woche Eesti stendi külastas...
#000013
10 põhjust, miks olla EPKK liige
#000014
EPKK seisab soodsa ettevõtluskeskkonna kujundamise ja võrdsete konkurentsitingimuste eest Eesti põllumajandustootjate, põllumajandussaaduste töötlejate, metsa- ja maamajandusettevõtjate stabiilseks arenguks.Loe lähemalt >
#000016